Flute (New World Soundin kappale)

Flute on New World Soundin kappale, jolla esiintyy myös Thomas Newson. Sen julkaisi SpinninRecords yhtyeen neljäntenä singlenä 25. marraskuuta 2013. Yhtyeen jäsenet Tyrone ja Jesse Taylor paljastivat Viben tekemässä haastattelussa, että he olivat saaneet idean kappaleen tekoon ollessaan purjehdusreissulla Japanin rannikolla, jonka aikana eräällä autiolla saarella Tyrone veisti puisen huilun vanhasta puunoksasta. Kappaleelle on tehty myös musiikkivideo, joka julkaistiin videopalvelu YouTubessa neljä päivää ennen singlen julkaisupäivää. Toisin kuin yhtyeen aiemmat singlet, "Flute" pääsi listoille, sillä se saavutti listasijan Alankomaissa, Belgiassa ja Ranskassa.

Kappalelista

Digitaalinen lataus

 1. Flute - 4:47

Listasijoitukset

Lähteet

Vuoden 2013 kappaleet
New World Soundin kappaleet